Niinimetatud alustava ettevõtte laen või vahel nimetatud ka kui stardilaen on mõeldud juba asutatud ja registreeritud ettevõttele, mis on tegutsenud maksimaalselt 2-3 aastat. Tegemist on laenuga, mis on mõeldud selleks, et värske ettevõte saaks kiiremini tuule tiibadesse ning ei peaks vinduma väikese käibe juures. Siiski tuleb aga märkida, et stardilaen pole mõeldud ettevõtte asutamiseks, vaid see on laen ettevõttele, mis juba töötab (ent on lihtsalt noor).
Stardilaen on üldiselt ärilaen käendusega - vajalik on juhatuse liikme käendus, ent kinnisvara tagatis ei pruugi olla vajalik. Laenusummad võivad küündida 100 000 euroni, enamasti on summa aga tagasihoidlikum (olenevalt pangast).
Kui taotled pangast stardilaenu, tuleb lisaks käendusele esitada ka ettevõtte äriplaan ja finantsprognoos.